Up-145/98
Natisni
Opravilna št.:
Up-145/98
Datum odločitve:
14. 7. 1998
ECLI:
ECLI:SI:USRS:1998:Up.145.98
Akt:
Ustavna pritožba A. F. zoper Odločbo Zavoda za pokojninsko in invalidsko zavarovanje Slovenije št. P-5006601 z dne 12.12.1997 v zvezi z odločbo Zavoda za pokojninsko in invalidsko zavarovanje Slovenije, Območna enota Maribor, št. 1 5 5006601 z dne 11.9.1997
Izrek:
Ustavna pritožba A. F. zoper Odločbo Zavoda za pokojninsko in invalidsko zavarovanje Slovenije v zvezi z odločbo Zavoda za pokojninsko in invalidsko zavarovanje Slovenije, Območna enota Maribor se zavrže.
Evidenčni stavek:
Ustavno sodišče zavrže ustavno pritožbo, če pritožnik predhodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o delovnih in socialnih sodiščih (ZDSS), 5., 30. čl.

Zakon o Ustavnem sodišču (ZUstS), 51., 52., 53., 54., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
26. 5. 1998
Vrsta odločitve:
sklep
Vrsta rešitve:
zavrženje
Dokument:
US19063
Up-145/98
14.7.1998
S K L E P
Ustavno sodišče je v postopku za preizkus ustavne pritožbe A. F. iz M. na seji senata dne 14. julija 1998
s k l e n i l o:
Ustavna pritožba A. F. zoper Odločbo Zavoda za pokojninsko in invalidsko zavarovanje Slovenije št. P-5006601 z dne 12.12.1997 v zvezi z odločbo Zavoda za pokojninsko in invalidsko zavarovanje Slovenije, Območna enota Maribor, št. 1 5 5006601 z dne 11.9.1997 se zavrže.
O b r a z l o ž i t e v
1. Pritožnik v svoji vlogi, naslovljeni kot ustavna pritožba, navaja, da mu je bila znižana že izračunana pokojnina za polno delovno dobo. S tem naj bi mu bile kršene človekove pravice in temeljne svoboščine, ker da ni enakopraven z drugimi ljudmi.
Navaja še, da naj bi bila izčrpana vsa druga pravna sredstva.
2. Po Zakonu o Ustavnem sodišču (Uradni list RS, št. 15/94 - v nadaljevanju: ZUstS)) je v ustavni pritožbi treba navesti posamični akt, ki se spodbija, dejstva, ki pritožbo utemeljujejo, in priložiti tudi kopijo izpodbijanega posamičnega akta (53. člen ZUstS). Izkazati je potrebno tudi pravočasnost ustavne pritožbe (52. člen ZUstS) in izčrpanost vseh pravnih sredstev (51. člen ZUstS).
3. Ker vloga ni vsebovala vseh potrebnih podatkov in listin, zaradi česar je ni bilo mogoče preizkusiti, je bil pritožnik na podlagi drugega odstavka 54. člena ZUstS pozvan, da vlogo v določenem roku ustrezno dopolni.
4. Pritožnik je kot dopolnitev poslal le odločbo Zavoda za pokojninsko in invalidsko zavarovanje Slovenije o odmeri pokojnine in dokončno odločbo Zavoda o zavrnitvi pritožbe.
Dokončna odločba Zavoda ima pravni pouk o pravici do uveljavljanja sodnega varstva pred Delovnim in socialnim sodiščem v Ljubljani. Izčrpanost tega sodnega varstva, ki ga zagotavlja 30. člen v zvezi s 5. členom Zakona o delovnih in socialnih sodiščih (Uradni list RS, 19/94), je procesna predpostavka za vložitev ustavne pritožbe. Dokler predpisana redna sodna pot ni izčrpana oziroma kolikor ni izčrpana, niso izpolnjeni pogoji za obravnavanje ustavne pritožbe. Zato je bilo ustavno pritožbo treba zavreči.
5. Ustavno sodišče je sprejelo ta sklep na podlagi 2. alinee prvega odstavka 55. člena ZUstS v senatu v sestavi: dr. Tone Jerovšek kot predsednik in člana mag. Matevž Krivic in dr. Lovro Šturm.
Predsednik senata:
dr. Tone Jerovšek